CELEX: 32020R2086
Language: ro
Date: 2020-12-14 00:00:00
Title: Regulamentul de punere în aplicare (UE) 2020/2086 al Comisiei din 14 decembrie 2020 de modificare a Regulamentului de punere în aplicare (UE) 2020/532 în ceea ce privește o derogare de la Regulamentul de punere în aplicare (UE) nr. 809/2014 pentru controalele prin monitorizare legate de cererile de ajutor din cadrul schemelor de ajutoare pe suprafață și de cererile de plată din cadrul măsurilor de sprijin pe suprafață

15.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 423/48
               
            
         REGULAMENTUL DE PUNERE ÎN APLICARE (UE) 2020/2086 AL COMISIEI
         din 14 decembrie 2020
         de modificare a Regulamentului de punere în aplicare (UE) 2020/532 în ceea ce privește o derogare de la Regulamentul de punere în aplicare (UE) nr. 809/2014 pentru controalele prin monitorizare legate de cererile de ajutor din cadrul schemelor de ajutoare pe suprafață și de cererile de plată din cadrul măsurilor de sprijin pe suprafață
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 62 alineatul (2) primul paragraf literele (a) și (b),
         întrucât:
         
                     (1)
                  
                  
                     Regulamentul de punere în aplicare (UE) 2020/532 al Comisiei (2) conține anumite derogări, printre altele, de la Regulamentul de punere în aplicare (UE) nr. 809/2014 al Comisiei (3) în ceea ce privește anumite controale administrative și la fața locului aplicabile în cadrul politicii agricole comune.
                  
               
                     (2)
                  
                  
                     Anumite elemente ale controalelor prin monitorizare implementate în temeiul articolului 40a din Regulamentul de punere în aplicare (UE) nr. 809/2014 impun efectuarea de vizite pe teren. Cu toate acestea, din cauza restricțiilor de circulație instituite pentru combaterea pandemiei de COVID-19, în anul 2020, este posibil ca statele membre să nu fie în măsură să efectueze aceste controale în conformitate cu cerințele articolului respectiv. Așadar, este oportun să se prevadă o derogare de la anumite dispoziții ale articolului respectiv.
                  
               
                     (3)
                  
                  
                     Prin urmare, este necesar ca Regulamentul de punere în aplicare (UE) 2020/532 să fie modificat în consecință.
                  
               
                     (4)
                  
                  
                     Deoarece prevede o derogare suplimentară de la Regulamentul de punere în aplicare (UE) nr. 809/2014 pentru anul de cerere 2020 ca urmare a pandemiei de COVID-19, prezentul regulament trebuie să intre în vigoare la data publicării în Jurnalul Oficial al Uniunii Europene și să se aplice retroactiv, de la aceeași dată ca Regulamentul de punere în aplicare (UE) 2020/532.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului pentru plățile directe și al Comitetului privind dezvoltarea rurală,
                  
               ADOPTĂ PREZENTUL REGULAMENT:
         
            Articolul 1
            În Regulamentul de punere în aplicare (UE) 2020/532, se introduce articolul 4a, cu următorul text:
            
               
                  „Articolul 4a
                  
                  Prin derogare de la articolul 40a alineatul (1) primul paragraf litera (c) prima teză și de la articolul 40a alineatul (2) litera (b) din Regulamentul de punere în aplicare (UE) nr. 809/2014, dacă, din cauza măsurilor luate pentru combaterea pandemiei de COVID-19, statele membre nu sunt în măsură să efectueze toate controalele pentru care se impun inspecții pe teren, pentru anul de cerere 2020 se aplică următoarele:
                  
                              (a)
                           
                           
                              controalele relevante în ceea ce privește criteriile de eligibilitate, angajamentele și alte obligații trebuie să fie efectuate pentru cel puțin 3 % dintre beneficiarii vizați;
                           
                        
                              (b)
                           
                           
                              verificările conținutului de tetrahidrocanabinol din culturile de cânepă trebuie să fie efectuate pentru cel puțin 10 % din suprafață.”
                           
                        
            
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică de la 20 aprilie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 549.
         
            (2)  Regulamentul de punere în aplicare (UE) 2020/532 al Comisiei din 16 aprilie 2020 de derogare, pentru anul 2020, de la Regulamentele de punere în aplicare (UE) nr. 809/2014, (UE) nr. 180/2014, (UE) nr. 181/2014, (UE) 2017/892, (UE) 2016/1150, (UE) 2018/274, (UE) 2017/39, (UE) 2015/1368 și (UE) 2016/1240 în ceea ce privește anumite controale administrative și la fața locului aplicabile în cadrul politicii agricole comune (JO L 119, 17.4.2020, p. 3).
         
            (3)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).